Document ID: /roh_data/filtered/fineweb-2-filterrobots_roh.jsonl.gz/47315

Carmela e Paulino van da cumün a cumün tras la Spogna dals ons trenta. Il pêr actur muossa ün program da chanzuns, sots e striögn – roba pel pövel apunta. Ün gö innozaint per tratgnair il public. Ün bel di intivani illas colonnas dals faschists ed i vegnan dumandats da tratgnair las truppas. Mo quista rapreschantaziun nun ha la suolvezza e ligerezza dad uschigliö. Ils faschists han manà eir praschuners chi vessan da gnir executats il di davo. Cun Rachel Matter chi muossa üna Carmela cun tantas fatschettas ed Antonio da Silva, chi dà ün Paulino simpatic-naïv, spordscha il toc da José Sanchis Sinisterra ün gö fantastic sül glim stret tanter etos professiunal e prostituziun, tanter vita e mort, tanter eroe e chajinchotscha.